Zija Prishtina

Zija Prishtina (shek. XIX) më rrallë i njohur si Zija Gjinolli ose Zija bej Gjinolli ka qenë patriot i dalluar i periudhës së Rilindjes Kombëtare Shqiptare, anëtar i Komiteti Qendror për Mbrojtjen e të Drejtave të Kombësisë Shqiptare në Stamboll dhe veprimtar i Lidhjes së Prizrenit. 

 Biografia 
Zija Prishtina i njohur në disa burime edhe si Zija bej Gjinolli,https://rajonipress.com/shtepia-e-madhe-dhe-shume-e-bukur-po-pa-nje-shtylle/ rrjedh nga familja fisnike shqiptare e gjinollajve, duke qenë nip i Jashar Pashë Gjinollit përkatësisht djali i Abdurrahman Pashë Gjinollit.https://www.koha.net/en/kulture/16956/objekti-me-stil-neoklasik-i-djemve-te-pashait/ Zija Prishtina në moshën e rritur ishte përfaqësues i Sanxhakut të Prishtinës në Komitetin Qendror për Mbrojtjen e të Drejtave të Kombësisë Shqiptare në të cilin ishte i angazhuar edhe i vëllai, Ali Danishi, si përfaqësues nga Kosova. Pas nënshkrimit të Traktatit të Shën Stefanit, Zija Prishtina zhvilloi një veprimtari të madhe për mbrojtjen e tërësisë tokësore të atdheut dhe për formimin e vilajetit të bashkuar shqiptar. Qysh në kohën e themelimit të Lidhjes së Prizrenit ishte njëri ndër udhëheqësit e saj. Prishtina u zgjodh edhe anëtar i Komitetit Kombëtar të Lidhjes Shqiptare, anëtar i Komisiomlt financiar që u kryesua nga Sulejman Vokshi. Me iniciativën e tij u themelua edhe dega e Lidhjes së Prizrenit në Prishtinë. Kjo degë kundërshtoi fuqishëm dorëzimin e Plavës dhe Gucisë shtetit të Malit të Zi. Në Prishtinë në kryeqendrën e Vilajetit të Kosovës u zhvillua një mbledhje e Lidhjes së Prizrenit nën drejtimin e Ymer Prizrenit dhe Zija Prishtinës. Në këtë mbledhje morrën pjesë mbi 800 pjesëmarrës të ardhur nga viset e ndryshme të Vilajetit të Kosovës e posaqërisht nga Sanxhaku i Prishtinës u miratuan kërkesat që të mos bëhej asnjë lëshim në drejtim të copëtimit të trojeve shqiptare. Më datën 7 maj të vitit 1879 Zija Prishtina i paraqiti Portës së Lartë në Stamboll peticionin me kërkesat e popullsisë së Sanxhakut të Prishtinës dhe Vilajetit të Kosovës. Pas shtypjes së Lidhjes së Prizrenit u përndoq nga administrata osmane. 

 Shih edhe 
 Historia e Prishtinës
 Kosova nën Perandorinë Osmane

 Referime 

 Lidhje të jashtme 
 https://wiki.shqipopedia.org/prishtina-zija

Kategoria:Njerëz nga Prishtina
Kategoria:Lidhja e Prizrenit
Kategoria:Gjinollët